Biotin

De Biotin, Vitaminn B7 oder Vitaminn H ass e Vitaminn, dee sech am Waasser opléist.

 Geschicht 
De Biotin oder Vitaminn H ass e Vitaminn aus der B-Grupp deen Ufanks de 30er Joren entdeckt gouf.

 Eegenschaften a Struktur 
Biotin ass waasserléislech an zimmlech onempfindlech beim Wierme vu Liewensmëttel. Beim Konservéiere vu Liewensmëttel geet allerdéngs vill vun dësem Vitaminn verluer. 
Seng cheemesch Formel ass: C10H16N2O3S

 Virkommen 
Biotin kënnt a ville Liewensmëttel vir, allerdéngs just a ganz klenge Quantitéiten. Gutt Liwwerante sinn d'Hief, d'Liewer, d'Eegiel an d'Nëss.

 Biotin Liewensmëttel Gehalt vum Vitaminn  (µg/100 g)  Liewer  100 - 130  Béierhief  115  Sojabounen  60  Cashewnëss  28  Héngeree  25

 Aufgaben a Bedarf 
De Vitaminn ass zoustänneg fir datt d'Zelle wuessen a fir d'Bilde vum Hautgewief, de Blutzellen an de männleche Sexualhormonen. En ënnerstëtzt de Kuelenhydrat-, Eewäiss- a Fettstoffwiessel an d'Funktioun vum Nervesystem a Schankemuerch.
Déi deeglech Biotinopnam soll tëscht 30 a 60 µg leien.

 Manktem 
E Manktem trëtt seelen op, well Biotin a ville Liewensmëttel vertrueden ass. Méi en héije Risiko fir e Manktem hunn allerdéngs Puppelcher, well an der Mammemëllech kee Biotin ass, a Leit déi fëmmen, well d'Fëmme méi Biotin verbraucht. 
Unzeeche fir e Manktem si Verännerunge bei den Hoer oder vun der Haut.

Kategorie:Vitaminnen